HYDRO แจ้งยกเลิกขายหุ้นเพิ่มทุน “RO” 156 ล้านหุ้น เหตุผิดพลาดทางเทคนิค
HYDRO แจ้งยกเลิกขายหุ้นเพิ่มทุน “RO” 156 ล้านหุ้น เหตุผิดพลาดทางเทคนิค
13 เม.ย. 2563

บริษัท ไฮโดรเท็ค จำกัด (มหาชน) หรือ HYDRO แจ้งว่า ตามที่ประชุมสามัญผู้ถือหุ้นประจำปี 2562 เมื่อวันที่ 30 เมษายน 2562 มีมติอนุมัติการเพิ่มทุนจดทะเบียนแบบมอบอำนาจทั่วไป (General Mandate) จำนวน 313,987,504 บาท
โดยการออกหุ้นสามัญจำนวน 313,987,504 หุ้น มูลค่าที่ตราไว้หุ้นละ 1.00 บาท ต่อมาเมื่อวันที่  31 มกราคม 2563 ที่ประชุมคณะกรรมการบริษัทมีมติให้จัดสรรหุ้นเพิ่มทุนดังกล่าวจำนวน 156,993,752 หุ้น เสนอขายให้แก่ผู้ถือหุ้นเดิมตามสัดส่วนการถือหุ้น (Right Offering: RO) และกำหนดระยะเวลาการจองซื้อและชำระเงินค่าหุ้นเพิ่มทุน ระหว่างวันที่ 9 – 13 มีนาคม 2563 ซึ่งมีผู้ถือหุ้นใช้สิทธิจองซื้อหุ้นเพิ่มทุนจำนวน 2,325 หุ้น
ทั้งนี้ ที่ประชุมคณะกรรมการบริษัท ครั้งที่ 4/2563 เมื่อวันที่ 10 เมษายน 2563 ได้มีมติยกเลิกการจำหน่ายหุ้นสามัญเพิ่มทุนซึ่งได้จัดสรรให้แก่ RO ที่ได้ออกจำหน่าย เมื่อวันที่ 9-13 มีนาคม 2563 ดังกล่าวจำนวน 2,325 หุ้น เนื่องจากเกิดข้อผิดพลาดในการดำเนินการทางเทคนิค